
                 Nr.23/203/2009

AVIZ

asupra propunerii legislative privind obligativitatea achiziţionării şi comercializării brazilor de Crăciun în ghiveci

În conformitate cu prevederile art.95 din Regulamentul Camerei Deputaţilor republicat, Comisia pentru industrii şi servicii a fost sesizată, cu adresa nr. P.L.x237 din 27 aprilie 2009, pentru dezbatere şi avizare, cu propunerea legislativă privind obligativitatea achiziţionării şi comercializării brazilor de Crăciun în ghiveci.

Propunerea legislativă are ca obiect de reglementare achiziţia şi comercializarea brazilor de Crăciun în ghiveci, pentru a determina exploatarea raţională şi evitarea transformării acestora în deşeuri, datorită unei oferte supradimensionată şi la preţuri prea mari.

Proiectul de lege a fost avizat favorabil de Consiliul Legislativ, conform avizului nr.99/24.02.2009, cu observaţii şi propuneri care nu au fost însuşite de iniţiator. 



Proiectul de lege a fost respins de Senat, în şedinţa din 21 aprilie 2009.



Membrii comisiei au dezbătut propunerea legislativă în şedinţa din 6 mai 2009.



În urma dezbaterilor, membrii comisiei au hotărât, în unanimitate, să avizeze negativ propunerea legislativă privind obligativitatea achiziţionării şi comercializării brazilor de Crăciun în ghiveci.



Prin obiectul şi conţinutul său, propunerea legislativă face parte din categoria legilor ordinare.


Potrivit prevederilor articolului 75 alineatele (1) şi (3) din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

Expert parlamentar,

Dr.Maria Cristina Bălănescu   
